নান্নি মোরেত্তি
জোভান্নি "নান্নি" মোরেত্তি (ইতালীয় ভাষায়: [ˈnanni moˈretti]) (জন্ম: ১৯শে আগস্ট, ১৯৫৩) হলেন একজন ইতালীয় চলচ্চিত্র পরিচালক, প্রযোজক, চিত্রনাট্যকার এবং অভিনেতা। তাকে অনেকে ইতালির উডি অ্যালেন হিসেবে আখ্যায়িত করে থাকেন। কারণ উডি অ্যালেনের মতোই তিনি নিজের পরিচালিত সিনেমার প্রধান চরিত্রে অভিনয় করেন এবং অ্যালেনের মতোই তিনি সূক্ষ্ণ কমেডিয়ান হিসেবে নিজেকে উপস্থাপন করেন। তিনি লা স্তানজা দেল ফিগ্লো চলচ্চিত্রের জন্য ২০০১ সালে কান চলচ্চিত্র উৎসবের সর্বোচ্চ পুরস্কার পাল্ম দর অর্জন করেন। তার ১৯৯৩ সালের সিনেমা কারো দিয়ারিও (প্রিয় ডায়রি) একটি আধুনিক ধ্রুপদী চলচ্চিত্র হিসেবে স্বীকৃত পেয়েছে এবং সর্বকালের সেরা ১০০০টি চলচ্চিত্রের একটি হিসেবে চিহ্নিত হয়েছে। এছাড়া ২০১২ সালের কান চলচ্চিত্র উৎসবে তিনি প্রধান বিচারক হিসেবে মনোনীত হয়েছেন।